《澹然亭八景有序 其六 五马烟萝》
明代·卢龙云

山势崚嶒跃马来，当檐朝暮翠屏开。四时物色烟花里，百叠峰峦锦绣堆。

长许卧游碧落外，何须济胜白云隈。知君雅有看山兴，不厌凭阑日几回。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。